近4仗被射107次 坦哈格:數據唔反映現實
2024年04月05日 23:00
東網電視
更多新聞短片
奧拿拿近期非常忙碌。(Getty Images)
曼聯近期成為「箭靶」,日前1比1打和賓福特一仗,被對手轟炸大門31次,周五(5日)凌晨對車路士,又被對手錄得28次攻門。據《ESPN》數據顯示,曼聯近4場比賽合共被對手攻門107次,不過領隊坦哈格就堅持球隊防守出色,認為數據唔反映現實。
曼聯近4場賽事有2勝1和1負,成績睇落唔算太差,但就經常被對手轟炸大門,近4仗被射門次數分別係23次、25次、31次同28次,4場合共被攻門107次,最終失咗8球波。
對於呢個羞家數據,坦哈格賽後回應:「真好笑,我哋今仗(對車路士)之前係英超失波第4少球隊,所有球員都有良好溝通,我哋係支防守出色嘅球隊,有好嘅龍門同好嘅4人防線,對呢啲數據我冇嘢好講。」